Lindebergparken

Lindebergparken er en park i drabantbyen Lindeberg i Oslo, ferdig anlagt i 2017.

Parken er ca. 10 dekar stor og ligger ved Lindebergåsen, Lindebergveien og Pilestien sydvest på Lindeberg.
Turveien gjennom parken har dels grusdekke, dels på en 60 meter lang bro langs den bratte siden av bekkedalen langs Lindebergbekken.  I parken er det et torg for opphold, akebakke, ballplass, treningsområde med klatrevegg, buldrevegg og slakk line, og om vinteren er det skøytebane.

Parken var en del av Groruddalssatsingen og prosjektet Grønn tverrforbindelse i Groruddalen. Prosjektperioden var 2013 til 2017, byggherre var Bymiljøetaten og ansvarlig landskapsarkitekt Grindaker AS. Den ble åpnet 13. mai 2017.

Referanser

Eksterne lenker
Noe for alle i Lindebergparken. Bymiljøetatens hjemmeside. Besøkt 17.12.2018.
Lindebergparken. grindaker.no. Besøkt 17.12.2018.
Lindebergparken. landskapsarkitektur.no.  Besøkt 17.12.2018.

Parker i Oslo
Bydel Alna